CELEX: 62019TB0715
Language: sk
Date: 2020-07-17 00:00:00
Title: Vec T-715/19: Uznesenie Všeobecného súdu zo 17. júla 2020 – Wagenknecht/Európska rada („Žaloba na nečinnosť – Ochrana finančných záujmov Únie – Boj proti podvodom – Zasadnutie Európskej rady – Viacročný finančný rámec – Nariadenie o rozpočtových pravidlách – Údajný konflikt záujmov zástupcu Českej republiky na zasadnutí Európskej rady – Údajná nečinnosť Európskej rady – Článok 130 rokovacieho poriadku – Záujem na konaní – Aktívna legitimácia – Vyjadrenie Európskej rady – Ukončenie nečinnosti – Neprípustnosť – Článok 15 ods. 2 ZEÚ – Žaloba zjavne bez akéhokoľvek právneho základu“)

19.10.2020   
            
            
               SK
            
            
               Úradný vestník Európskej únie
            
            
               C 348/17
            
         
      Uznesenie Všeobecného súdu zo 17. júla 2020 – Wagenknecht/Európska rada
      (Vec T-715/19) (1)
      
      („Žaloba na nečinnosť - Ochrana finančných záujmov Únie - Boj proti podvodom - Zasadnutie Európskej rady - Viacročný finančný rámec - Nariadenie o rozpočtových pravidlách - Údajný konflikt záujmov zástupcu Českej republiky na zasadnutí Európskej rady - Údajná nečinnosť Európskej rady - Článok 130 rokovacieho poriadku - Záujem na konaní - Aktívna legitimácia - Vyjadrenie Európskej rady - Ukončenie nečinnosti - Neprípustnosť - Článok 15 ods. 2 ZEÚ - Žaloba zjavne bez akéhokoľvek právneho základu“)
      (2020/C 348/24)
      Jazyk konania: angličtina
      
         Účastníci konania
      
      
         Žalobca: Lukáš Wagenknecht (Pardubice, Česká republika) (v zastúpení: A. Dolejská, advokátka)
      
         Žalovaná: Európska rada (v zastúpení: A. Westerhof Löfflerová, A. Jensen a J. Bauerschmidt, splnomocnení zástupcovia)
      
         Predmet veci
      
      Návrh, podaný na základe článku 265 ZFEÚ, na určenie, že Európska rada protiprávne opomenula konať na návrh žalobcu, aby bol predseda vlády Českej republiky Andrej Babiš vylúčený zo zasadnutia Európskej rady konaného 20. júna 2019 a z budúcich zasadnutí týkajúcich sa rokovaní o finančných výhľadoch, a to z dôvodu jeho údajného konfliktu záujmov so zreteľom na požiadavky v článku 325 ods. 1 ZFEÚ a článku 61 ods. 1 nariadenia Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 2018, s. 1)
      
         Výrok
      
      
                  1.
               
               
                  Žaloba sa zamieta ako neprípustná a v každom prípade sa zamieta ako zjavne bez akéhokoľvek právneho základu.
               
            
                  2.
               
               
                  Lukáš Wagenknecht je povinný nahradiť trovy konania.
               
            
         (1)  Ú. v. EÚ C 54, 17.2.2020.